cyanic-selkie/wikianc huggingface dataset:
भारत की राजभाषा के रूप में हिन्दी
स्वतन्त्रता पूर्व
1872  : आर्य समाज के संस्थापक महार्षि दयानंद सरस्वती जी कलकत्ता में केशवचन्द्र सेन से मिले तो उन्होने स्वामी जी को यह सलाह दे डाली कि आप संस्कृत छोड़कर हिन्दी बोलना आरम्भ कर दें तो भारत का असीम कल्याण हो। तभी से स्वामी जी के व्याख्यानों की भाषा हिन्दी हो गयी और शायद इसी कारण स्वामी जी ने सत्यार्थ प्रकाश की भाषा भी हिन्दी ही रखी। (देखें, आर्यसमाज की हिन्दी-सेवा)
1873 : महेन्द्र भट्टाचार्य द्वारा हिन्दी में  पदार्थ विज्ञान  (material science) की रचना।
1875  : बिहार में कचहरियों और स्कूलों में हिन्दी प्रतिष्ठित हुई।
1875  : सत्यार्थ प्रकाश की रचना। यह आर्यसमाज का आधार ग्रन्थ है और इसकी भाषा हिन्दी है।
1880 का दशक  : गुजराती के महान कवि श्री नर्मद (1833-86) ने हिन्दी को राष्ट्रभाषा बनाने का विचार रखा।
1886  : बिहार के 'इंस्पेक्टर ऑफ स्कूल्स' भूदेव मुखोपाध्याय ने न्यायालयों में फारसी के स्थान पर हिन्दी चलाने का आदेश दिया। उन्होने "सामाजिक निबन्ध" में लिखा, "भारतवर्ष में अधिकांश लोग हिन्दी कथोपकथन करने में समर्थ हैं। इसलिये शुद्ध भारतवासियों की सभाओं में अंग्रेजी के स्थान पर हिन्दी का ही प्रयोग होना चाहिये।" उन्होने सन् १९१९ में कांग्रेस कमिटी में सबसे पहले हिन्दी में भाषण दिया था।
1893  : काशी नागरीप्रचारिणी सभा की स्थापना।
1898  : मदन मोहन मालवीय के नेतृत्व में 17 सदस्यीय प्रतिनिधिमण्डल ने पश्चिमोत्तर प्रदेश व अवध के गवर्नर सर एंटोनी मैकडोनेल को 'कोर्ट कैरेक्टर एण्ड प्राइमरी एजुकेशन इन नार्थ वेस्टर्न प्रोविन्सेज' नामक ज्ञापन सौंपा।
जनवरी, 1900  : सरस्वती पत्रिका का प्रकाशन आरम्भ। (इण्डियन प्रेस, प्रयाग से)
18 अप्रैल 1900  : पश्चिमोत्तर प्रान्त और अवध के लेफ्टीनेण्ट गर्वनर एण्टोनी मैकडानेल ‘बोर्ड ऑफ़ रिवेन्यु’ और हाई कोर्ट तथा ‘जुडिशियल कमिशनर अवध’ से सम्मति लेकर आज्ञापत्र जारी कर दिया। नागरी प्रचारिणी सभा और मालवीय जी के नेतृत्व में चले इस आन्दोलन ने पश्चिमोत्तर प्रान्त में कचहरियों और प्राइमरी स्कूलों में हिन्दी भाषा के लिए द्वार खोल दिया।
1905  : बाल गंगाधर तिलक ने काशी नागरी प्रचारिणी सभा के अधिवेशन में देवनागरी को सभी भारतीय भाषाओं की संपर्क भाषा (राष्ट्रलिपि), तथा हिन्दी को राष्ट्रभाषा बनाने का आह्वान किया। इसे देशभर में समर्थन मिला और जगह-जगह संस्थाएं बनने लगी, भाषाई आयोजन होने लगे।
1907 : गुरुकुल कांगड़ी का महाविद्यालय विभाग खुला और हिन्दी को ही विज्ञान, गणित, पाश्चात्य दर्शन आदि सभी विषयों की शिक्षा का माध्यम रखा गया। उस समय हिन्दी में उच्च शिक्षा देना एक असम्भव बात समझी जाती थी। गुरुकुल ने इसे कार्यरूप में परिणत करके दिखा दिया। उस समय आधुनिक विद्वानों की पुस्तकें हिन्दी में नहीं थी। गुरुकुल के उपाध्यायों ने पहले-पहल इस क्षेत्र में काम किया और गुरुकुल के अनेक उच्चकोटि के ग्रन्थ प्रकाशित हुए।
1907  : न्यायमूर्ति शारदाचरण मित्र द्वारा 'एक लिपि विस्तार परिषद' की स्थापना एवं देवनागरी लिपि में 'देवनागर' नामक मासिक पत्र का प्रकाशन।
1918  : मराठी भाषी लोकमान्य बालगंगाधर तिलक ने कांग्रेस अध्यक्ष की हैसियत से घोषित किया कि हिन्दी भारत की राजभाषा होगी।
1918  : इंदौर में सम्पन्न आठवें हिन्दी सम्मेलन की अध्यक्षता करते हुए महात्मा गांधी ने कहा था - मेरा यह मत है कि हिन्दी को ही हिन्दुस्तान की राष्ट्रभाषा बनने का गौरव प्रदान करें। हिन्दी सब समझते हैं। इसे राष्ट्रभाषा बनाकर हमें अपना कर्त्तव्यपालन करना चाहिए।
1918  : महात्मा गांधी द्वारा दक्षिण भारत हिन्दी प्रचार सभा की स्थापना
1929  : हिन्दी शब्दसागर का प्रकाशन
1930  : इस वर्ष कांग्रेस अधिवेशन में आयोजित राष्ट्रभाषा सम्मेलन में स्वीकार किया गया कि देश का अन्तरप्रारान्तीय कार्य राष्ट्रभाषा हिन्दी में ही होना उचित एवं हितकारी है।
1930 का दशक  : हिन्दी टाइपराइटर का विकास (शैलेन्द्र मेहता)
1935  : मद्रास राज्य के मुख्यमंत्री रूप में सी० राजगोपालाचारी ने हिन्दी शिक्षा को अनिवार्य कर दिया।
1937  : हरि गोविन्द गोविल (1899 -1956) द्वारा देवनागरी के लिए एक नए टाइपफेस का आविष्कार
स्वतन्त्रता के बाद
संविधान सभा ने हिन्दी को संघ की राजभाषा के रूप में स्वीकार किया। इस दिन को अब हिन्दी दिवस के रूप में मनाया जाता है।
संविधान लागू हुआ। तदनुसार उसमें किए गए भाषायी प्रावधान (अनुच्छेद 120, 210 तथा 343 से 351) लागू हुए। वैज्ञानिक-तकनीकी शब्दावली के लिए शिक्षा मंत्रालय ने सन् 1950 में बोर्ड की स्थापना की। सन् 1952 में बोर्ड के तत्त्वावधान में शब्दावली निर्माण का कार्य प्रारम्भ हुआ।
शिक्षा मन्त्रालय द्वारा हिन्दी भाषा का प्रशिक्षण ऐच्छिक तौर पर प्रारम्भ किया गया।
मोटूरि सत्यनारायण तथा अन्य हिन्दीसेवियों के प्रयत्न से सन् 1952 में 'अखिल भारतीय हिन्दी परिषद्' की स्थापना आगरा में की गयी। इसी परिषद के प्रयत्न से 1962 में आगरा में केन्द्रीय हिन्दी निदेशालय बना।
राज्यपालों, उच्चतम न्यायालय के न्यायाधीशों तथा उच्च न्यायालय के न्यायाधीशों की नियुक्तियों में अंग्रेजी भाषा के अतिरिक्त हिन्दी भाषा व भारतीय अंकों के अन्तरराष्ट्रीय स्वरूप के अतिरिक्त अंकों के देवनागरी स्वरूप का प्रयोग प्राधिकृत किया गया।
हिन्दी शिक्षण योजना की स्थापना। केन्द्र सरकार के मन्त्रालयों, विभागों, संबद्ध व अधीनस्थ कर्मचारियों को सेवाकालीन प्रशिक्षण।
बी.जी. खेर की अध्यक्षता में राजभाषा आयोग का गठन (संविधान के अनुच्छेद 344 (1) के अन्तर्गत)
गृह मन्त्रालय के अन्तर्गत हिन्दी शिक्षण योजना प्रारम्भ की गई।
संविधान के अनुच्छेद 343 (2) के परन्तुक द्वारा दी गई शक्तियों का प्रयोग करते हुए संघ के कुछ कार्यों के लिए अंग्रेजी भाषा के अतिरिक्त हिन्दी भाषा का प्रयोग किए जाने के आदेश जारी किए गए।
खेर आयोग की रिपोर्ट राष्ट्रपति को प्रस्तुत की गई।
संविधान के अनुच्छेद 344 (4) के अन्तर्गत संसदीय समिति की रिपोर्ट राष्ट्रपति जी को प्रस्तुत की गई।
संसदीय समिति की रिपोर्ट पर संसद में बहस। तत्कालीन प्रधानमन्त्री जवाहर लाल नेहरू द्वारा आश्वावासन दिया गया कि अंग्रेजी को सह-भाषा के रूप में प्रयोग में लाए जाने हेतु कोई व्यावधान उत्पन्न नहीं किया जाएगा और न ही इसके लिए कोई समय-सीमा ही निर्धारित की जाएगी। भारत की सभी भाषाएँ समान रूप से आदरणीय हैं और ये हमारी राष्ट्रभाषाएँ हैं।
नवगठित गुजरात की सरकार ने केन्द्र सरकार से माँग की कि संघ लोक सेवा आयोग द्वारा आयोजित की जाने वाली सभी परीक्षाएँ अंग्रेजी के स्थान पर हिन्दी में करायी जाँय।
हिन्दी टंकण, हिन्दी आशुलिपि का अनिवार्य प्रशिक्षण आरम्भ किया गया।
19 मार्च, 1960 को शिक्षा मन्त्रालय, भारत सरकार ने 'केन्द्रीय हिन्दी शिक्षण महाविद्यालय' की स्थापना की और उसके संचालन के लिए 'केन्द्रीय शिक्षण मण्डल' नाम से एक स्वायत्त संस्था का गठन किया। 1963 में केन्द्रीय हिन्दी शिक्षण महाविद्यालय का नाम बदलकर केन्द्रीय हिन्दी निदेशालय किया गया।
संसदीय समिति की रिपोर्ट पर राष्ट्रपति के आदेश जारी किए गए जिनमें हिन्दी शब्दावलियों का निर्माण, संहिताओं व कार्यविधिक साहित्य का हिन्दी अनुवाद, कर्मचारियों को हिन्दी का प्रशिक्षण, हिन्दी प्रचार, विधेयकों की भाषा, उच्चतम न्यायालय व उच्च न्यायालयों की भाषा आदि मुद्दे हैं।
1961 में स्थायी राजभाषा आयोग का गठन किया गया। ( लेकिन 1976 में स्थायी राजभाषा आयोग को समाप्त कर दिया गया।)
30 मार्च 1962 - केन्द्र सरकार द्वारा हिन्दी साहित्य सम्मेलन अधिनियम, 1962 पारित ; हिन्दी साहित्य सम्मलेन, प्रयाग को 'राष्ट्रीय महत्त्व का संस्थान' घोषित
अनुच्छेद 343(3) के प्रावधान व जवाहर लाल नेहरू के आश्वासन को ध्यान में रखते हुए राजभाषा अधिनियम बनाया गया। इसके अनुसार हिन्दी संघ की राजभाषा व अंग्रेजी सह-राजभाषा के रूप में प्रयोग में लाई गई।
भारत की केन्द्रीय सरकार ने डॉ दौलतसिंह कोठारी की अध्यक्षता में स्कूली शिक्षा प्रणाली को नया आकार व नयी दिशा देने के उद्देश्य से एक आयोग का गठन किया। आयोग ने अन्य बातों के अलावा यह सिफारिस की कि सभी बच्चों को प्राइमरी कक्षाओं में मातृभाषा में ही शिक्षा दी जाय। माध्यमिक स्तर (सेकेण्डरी लेवेल) पर स्थानीय भाषाओं में शिक्षण को प्रोत्साहन दिया जाय। आयोग ने कॉमन स्कूल सिस्टम लागू करने और स्नातकोत्तर तक की शिक्षा मातृभाषा में दिये जाने की भी संस्तुति दी।
लाल बहादुर शास्त्री के मंत्रिमण्डल के के. कामराज ने कोयम्बटूर में विचार रखा कि संघ लोक सेवा आयोग की परीक्षाओं का माध्यम भारतीय भाषाएँ भी होनी चाहिये। इसी वर्ष गुलजरी लाल नन्दा ने संसद को सम्बोधित करते हुए यूपीएससी में भारतीय भाषाओं के उपयोग के सुझाव को सही ठहराया।
संसद के दोनों सदनों द्वारा राजभाषा संकल्प पारित किया गया जिसमें हिन्दी के राजकीय प्रयोजनों हेतु उत्तरोत्तर प्रयोग के लिए अधिक गहन और व्यापक कार्यक्रम तैयार करने, प्रगति की समीक्षा के लिए वार्षिक मूल्यांकन रिपोर्ट तैयार करने, हिन्दी के साथ-साथ 8वीं अनुसूची की अन्य भाषाओं के समन्वित विकास के लिए कार्यक्रम तैयार करने, त्रिभाषा सूत्र का अपनाये जाने, संघ सेवाओं के लिए भर्ती के समय हिन्दी व अंग्रेजी में से किसी एक के ज्ञान की आवश्यकता अपेक्षित होने तथा संघ लोक सेवा आयोग द्वारा उचित समय पर परीक्षा के लिए संविधान की 8वीं अनुसूची में सम्मिलित सभी भाषाओं तथा अंग्रेजी को वैकल्पिक माध्यम के रूप में रखने की बात कही गई है। (संकल्प 18.8,1968 को प्रकाशित हुआ)
सिंधी भाषा संविधान की आठवीं अनुसूची में सम्मिलित की गई।
राजभाषा अधिनियम, 1963 में संशोधन किए गए। तदनुसार धारा 3 (4) में यह प्रावधान किया गया कि हिन्दी में या अंग्रेजी भाषा में प्रवीण संघ सरकार के कर्मचारी प्रभावी रूप से अपना काम कर सकें तथा केवल इस आधार पर कि वे दोनों ही भाषाओं में प्रवीण नहीं हैं, उनका कोई अहित न हो। धारा 3 (5) के अनुसार संघ के राजकीय प्रयोजनों में अंग्रेजी भाषा का प्रयोग समाप्त कर देने के लिए आवश्यक है कि सभी राज्यों के विधान मण्डलों द्वारा (जिनकी राजभाषा हिन्दी नहीं है) ऐसे संकल्प पारित किए जाएँ तथा उन संकल्पों पर विचार करने के पश्चात अंग्रेजी भाषा का प्रयोग समाप्त करने के लिए संसद के प्रत्येक सदन द्वारा संकल्प पारित किया जाए।
राजभाषा संकल्प 1968 में किए गए प्रावधान के अनुसार वर्ष 1968-69 से राजभाषा हिन्दी में कार्य करने के लिए विभिन्न मदों के लक्ष्य निर्धारित किए गए तथा इसके लिए वार्षिक कार्यक्रम तैयार किया गया।
कांग्रेस कार्यकारी समिति ने त्रिभाषा फॉर्मूला पेश किया जिसका अटल बिहारी वाजपेयी और बलराज मधोक जैसे जनसंघ के नेताओं ने विरोध किया।
केन्द्रीय अनुवाद ब्यूरो का गठन।
केन्द्रीय अनुवाद ब्यूरो के दिल्ली स्थिति मुख्यालय में एक प्रशिक्षण केन्द्र की स्थापना।
तीसरी श्रेणी के नीचे के कर्मचारियों, औद्योगिक प्रतिष्ठानों के कर्मचारियों तथा कार्य प्रभारित कर्मचारियों को छोड़कर केन्द्र सरकार के कर्मचारियों के साथ-साथ केन्द्र सरकार के स्वामित्व एवं नियंत्रणाधीन निगमों, उपक्रमों, बैंकों आदि के कर्मचारियों व अधिकारियों के लिए हिन्दी भाषा, टंकण एवं आशुलिपि का अनिवार्य प्रशिक्षण।
राजभाषा से सम्बन्धित संवैधानिक, विधिक उपबंधों के कार्यान्वयन हेतु राजभाषा विभाग का गठन किया गया।
राजभाषा नियम बनाए गए।
संसदीय राजभाषा समिति का गठन।
श्री अटल बिहारी वाजपेयी, तत्कालीन विदेश मन्त्री ने पहली बार संयुक्त राष्ट्र की आम सभा को हिन्दी में संबोधित किया।
आपातकाल के बाद बनी मोरारजी देसाई की सरकार ने कोठारी आयोग की संस्तुतियों को स्वीकार कर लिया। पहली बार सिविल सेवा की प्रारम्भिक परीक्षा के लिये उम्मीदवारों को अंग्रेजी के अलावा हिन्दी व अन्य भाषाओं को भी अपने माध्यम के रूप में चुनने का विकल्प दिया गया।
केन्द्रीय सचिवालय राजभाषा सेवा संवर्ग का गठन किया गया।
केन्द्रीय सरकार के मन्त्रालयों, विभागों, सरकारी उपक्रमों, राष्ट्रीयकृत बैंकों में यान्त्रिक और इलेक्ट्रानिक उपकरणों द्वारा हिन्दी में कार्य को बढ़ावा देने तथा उपलब्ध द्विभाषी उपकरणों के प्रचार-प्रसार के उद्देश्य से राजभाषा विभाग में तकनीकी कक्ष की स्थापना की गई।
केन्द्रीय हिन्दी प्रशिक्षण संस्थान का गठन कर्मचारियों/अधिकारियों को हिन्दी भाषा, हिन्दी टंकण और हिन्दी आशुलिपि के पूर्णकालिक गहन प्रशिक्षण सुविधा उपलब्ध कराने के लिए किया गया।
कोठारी शिक्षा आयोग की रिपोर्ट। 1968 में पहले ही यह सिफारिश की जा चुकी थी कि भारत में शिक्षा का माध्यम भारतीय भाषाएँ होनी चाहिए। उच्च शिक्षा के माध्यम के सम्बन्ध में नई शिक्षा नीति (1986) के कार्यान्वयन - कार्यक्रम में कहा गया -
इंदिरा गांधी राजभाषा पुरस्कार प्रारम्भ किए गए।
राजभाषा नियम, 1976 में संशोधन किए गए।
विदेश मन्त्री के रूप में संयुक्त राष्ट्र की जनरल असेम्बली में तत्कालीन विदेश मन्त्री श्री नरसिंह राव जी हिन्दी में बोले।
महात्मा गांधी अंतरराष्ट्रीय हिन्दी विश्वविद्यालय की वर्धा में स्थापना।
विश्व हिन्दी सचिवालय की संकल्पना को मूर्त रूप देने के लिए भारत और मॉरीशस की सरकारों के बीच 20 अगस्त 1999 को एक समझौता ज्ञापन सम्पन्न किया गया। 12 नवम्बर 2002 को मॉरीशस के मन्त्रिमण्डल द्वारा विश्व हिन्दी सचिवालय अधिनियम पारित किया गया और भारत सरकार तथा मॉरीशस की सरकार के बीच 21 नवम्बर 2001 को एक द्विपक्षीय करार सम्पन्न किया गया। विश्व हिन्दी सचिवालय ने 11 फरवरी 2008 से औपचारिक रूप से कार्य करना आरम्भ कर दिया।
संघ की राजभाषा हिन्दी की स्वर्ण जयन्ती मनाई गई।
17 सितंबर, 2001 को भारत सरकार द्वारा मॉरिशस में विश्व हिंदी सचिवालय की स्थापना।
डॉ॰ सीताकान्त महापात्र की अध्यक्षता में एक समिति का गठन किया गया जो संविधान की आठवीं अनुसूची में अन्य भाषाओं को सम्मिलित किए जाने तथा आठवीं अनुसूची में सभी भाषाओं को संघ की राजभाषा घोषित किए जाने की साध्यता परखने पर विचार करेगी। समिति ने 14.6.2004 को अपनी रिपोर्ट सरकार को प्रस्तुत की।
मंत्रिमंडल ने एन.डी.ए. तथा सी.डी.एस. की परीक्षाओं में प्रश्नपत्रों को हिन्दी में भी तैयार करने का निर्णय लिया।
कंप्यूटर की सहायता से प्रबोध, प्रवीण तथा प्राज्ञ स्तर की हिन्दी स्वयं सीखने के लिए राजभाषा विभाग ने कम्प्यूटर प्रोग्राम (लीला हिन्दी प्रबोध, लीला हिन्दी प्रवीण, लीला हिन्दी प्राज्ञ) तैयार करवा कर सर्वसाधारण द्वारा उसका निशुल्क प्रयोग के लिए उसे राजभाषा विभाग की वेबसाइट पर उपलब्ध करा दिया है।
बोडो, डोगरी, मैथिली तथा संथाली भाषाओं को संविधान की आठवीं अनुसूची में रखा गया।
केन्द्रीय सरकार की राजभाषा नीति के अनुपालन/कार्यान्वयन के लिए न्यूनतम हिन्दी पदों के मानक पुनः निर्धारित।
मातृभाषा विकास परिषद द्वारा दायर एक जनहित याचिका पर सर्वोच्च न्यायलय ने यह पाया कि वैज्ञानिक तथा तकनीकी शब्दावली आयोग के गठन का उद्देश्य हिन्दी एवं अन्य आधुनिक भाषाओं के लिए तकनीकी शब्दावली में एकरूपता अपनाया जाना है। यह एकरूपता तकनीकी शब्दावली के प्रयोग के लिए आवश्यक है। उच्चतम न्यायालय ने निदेश दिया कि आयोग द्वारा बनाई गई तकनीकी शब्दावली भारत सरकार के अन्तर्गत एन.सी.ई.आर.टी तथा इसी प्रकार की अन्य संस्थाओं द्वारा तैयार की जा रही पाठय पुस्तकों में प्रयोग में लाई जाए।
कम्प्यूटर की सहायता से तमिल, तेलुगु, मलयालम तथा कन्नड़ भाषाओं के माध्यम से प्रबोध, प्रवीण तथा प्राज्ञ स्तर की हिन्दी स्वयं सीखने के लिए कम्प्यूटर प्रोग्राम तैयार करवा कर उसके निशुल्क प्रयोग के लिए उसे राजभाषा विभाग की वेबसाइट पर उपलब्ध कराया गया।
525 हिन्दी फोण्ट, फोण्ट कोड कनवर्टर, अंग्रेजी-हिन्दी शब्दकोश, हिन्दी स्पेल चेकर को निशुल्क प्रयोग के लिए वेब साइट पर उपलब्ध कराया गया।
'राष्ट्रीय ज्ञान-विज्ञान मौलिक पुस्तकलेखन पुरस्कार' का नाम बदल कर 'राजीव गांधी राष्ट्रीय ज्ञान-विज्ञान मौलिक पुस्तकलेखन पुरस्कार' कर दिया गया तथा पुरस्कार राशि बढ़ा कर निम्न प्रकार कर दी गई :-
कंप्यूटर की सहायता से बांगला भाषा के माध्यम से प्रबोध, प्रवीण तथा प्राज्ञ स्तर की हिन्दी स्वयं सीखने के लिए प्रोग्राम तैयार करवा कर राजभाषा विभाग की वेबसाइट पर उपलब्ध करा दिया गया।
मंत्र-राजभाषा अंग्रेजी से हिन्दी अनुवाद सॉफ़्टवेयर प्रशासनिक एवं वित्तिय क्षेत्रों के लिए प्रयोग एवं डाउनलोड हेतु राजभाषा विभाग की वैब साइट पर उपलब्ध करा दिया।
कंप्यूटर की सहायता से उड़िया, असमी, मणिपुरी तथा मराठी भाषा के माध्यम से प्रबोध, प्रवीण तथा प्राज्ञ स्तर की हिन्दी स्वयं सीखने के लिए प्रोग्राम तैयार करवा कर राजभाषा विभाग की वेबसाइट पर उपलब्ध करा दिया।
मन्त्र-राजभाषा अंग्रेजी से हिन्दी अनुवाद सॉफ़्टवेयर लघु उद्योग एवं कृषि क्षेत्रों के लिए प्रयोग एवं डाउनलोड हेतु राजभाषा विभाग की वैब साइट पर उपलब्ध करा दिया।
कंप्यूटर की सहायता से नेपाली, पंजाबी, कश्मीरी तथा गुजराती भाषा के माध्यम से प्रबोध, प्रवीण तथा प्राज्ञ स्तर की हिन्दी स्वयं सीखने के लिए प्रोग्राम तैयार करवा कर राजभाषा विभाग की वैब साइट पर उपलब्ध करा दिया।
मंत्र-राजभाषा अंग्रेजी से हिंदी अनुवाद सॉफ्टवेयर सूचना-प्रौद्योगिकी एवं स्वास्थ्य सुरक्षा क्षेत्रों के लिए प्रयोग एवं डाउनलोड हेतु राजभाषा विभाग की वैब साइट पर उपलब्ध करा दिया।
श्रुतलेखन-राजभाषा (हिन्दी स्पीच से हिन्दी टेक्सट) अन्तिम वर्जन जन-प्रयोग के लिए मार्किट में बिक्री के लिए उपलब्ध है।
राष्ट्रपति प्रणव मुखर्जी ने 'संसदीय राजभाषा समिति' की इस सिफारिश को 'स्वीकार' कर लिया कि राष्ट्रपति और ऐसे सभी मन्त्रियों और अधिकारियों को हिन्दी में ही भाषण देना चाहिए और बयान जारी करने चाहिए, जो हिन्दी पढ़ और बोल सकते हों। इस समिति ने हिन्दी को और लोकप्रिय बनाने के तरीकों पर 6 वर्ष पहले 117 सिफारिशें दी थीं।
अखिल भारतीय तकनीकी शिक्षा परिषद (एआईसीटीई) ने हिन्दी माध्यम से इंजीनियरिंग की शिक्षा की अनुमति दी।
‘संयुक्त राष्ट्र में हिंदी’ परियोजना शुरू की गयी। इसका उद्देश्य हिंदी भाषा में संयुक्त राष्ट्र की लोगों तक पहुंच को बढ़ाना तथा दुनियाभर में लाखों हिंदीभाषियों के बीच वैश्विक विषयों के बारे में वृहद जागरुकता फैलाना था।
सर्वोच्च न्यायालय ने अपने सभी निर्णयों का हिन्दी या अन्य पाँच भारतीय भाषाओं (असमिया, कन्नड, मराठी, ओडिया एवं तेलुगु ) में अनुवाद प्रदान करना आरम्भ किया।
भारत की नयी शिक्षा नीति, २०२० में मातृभाषाओं और हिन्दी को विशेष महत्त्व देने की अनुसंशा। इससे प्राथमिक और माध्यमिक शिक्षा में अंग्रेजी के मनमाने प्रयोग पर अंकुश लगने की सम्भावना।
केन्द्र-शासित प्रदेश जम्मू और कश्मीर की आधिकारिक भाषाओं में उर्दू और अंग्रेजी के अतिरिक्त हिन्दी, डोगरी और कश्मीरी को भी सम्मिलित किया गया।
२०२२-२३ सत्र से हिन्दी में इंजीनियरी की शिक्षा का आरम्भ। मेडिकल और नर्सिंग की शिक्षा भी हिन्दी में होगी।
संयुक्त राष्ट्र महासभा ने पहली बार हिंदी भाषा से जुड़े भारत के प्रस्ताव को मंजूरी दी जिसमें कहा गया कि संयुक्त राष्ट्र के सभी जरूरी कामकाज और सूचनाओं को इसकी आधिकारिक भाषाओं के अलावा हिंदी में भी जारी किया जाए।
भारत के गृह एवं सहकारिता मन्त्री अमित शाह ने भोपाल में हिन्दी में मेडिकल की शिक्षा का शुभारम्भ किया और कहा कि स्वभाषा में शिक्षा से भारत अनुसंधान में आगे बढ़ेगा।
चलती का नाम गाड़ी (1958 फ़िल्म)
चलती का नाम गाड़ी 1958 में बनी हिन्दी भाषा की फिल्म है।
कोनवारिपल्लि (कडप)
कोनवारिपल्लि (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
आशुतोष
आशुतोष नाम के निम्नलिखित प्रमुख व्यक्ति हैं:
पदमपुर देवलिया, लालकुआँ तहसील
पदमपुर देवलिया, लालकुआँ तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
छितरौली गाँव, मनेर (पटना)
छितरौली मनेर, पटना, बिहार स्थित एक गाँव है।
पाटकाई
पटकाई भारत के पूर्वोत्तर में बर्मा के साथ लगी अंतरराष्ट्रीय सीमावर्ती क्षेत्र पर स्थित पहाड़ी शृंखलाओं का नाम है। इसके पहाड़ों की ऊँचाई हिमालय की तुलना में काफ़ी कम है। पटकाई पहाड़ों में तीन मुख्य शृंखलाएँ शामिल हैं: पटकाई बुम, खसी-गारो-जयंतिया शृंखला और लुशाई पहाड़ियाँ। यह पर्वत भारत के नागालैंड, मणिपुर, मेघालय और मीज़ोरम राज्यों में विस्तृत हैं। पंगसौ दर्रा पटकाई पहाड़ों का सबसे महत्वपूर्ण पहाड़ी दर्रा है और भारत को बर्मा से जोड़ने वाली लेडो रोड इसी दर्रे से निकलती है। भारत-बर्मा सरहद पर खड़ा ३,८२६ मीटर (१२,५५२ फ़ुट) ऊँचा सारामति पर्वत पटकाई पहाड़ों का सबसे बुलन्द शिखर है और यह भारतीय उपमहाद्वीप का सबसे ऊँचा ग़ैर-हिमालियाई पर्वत भी है। ध्यान दें कि भारत-बर्मा सीमा पर इस से ऊँचा ५,८८१ मीटर (१९,२९५ फ़ुट) ऊँचा खाकाबो राज़ी पहाड़ भी खड़ा है लेकिन वह हिमालय पर्वतों की एक उपशृंखला का सदस्य है।
ग्वली लगा धौडा, पौडी तहसील
ग्वली लगा धौडा, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
टेनेसी
टेनेसी संयुक्त राज्य अमेरिका में स्थित एक राज्य है। टेनेसी के उत्तर में केंटकी और वर्जीनिया, पूर्व में नॉर्थ कैरोलीना, दक्षिण में जॉर्जिया, अलबामा, और मिसिसिपी और पश्चिम में अर्कांसस और मिसौरी है। 2016 के अनुमान के अनुसार, इसकी 66,51,194 की आबादी है। टेनेसी अमेरिका में सबसे तेजी से बढ़ रहा 14 वा राज्य है और जनसंख्या की 17 वीं रैंक पर है। वह स्थान है कुल भूमि क्षेत्र में 36 पर आता हैं। 1796 में यह 16 वे राज्य की तौर पर संघ में शामिल हो गया। 626,144 की 2008 में गिनी गयी आबादी के साथ नैशविले मेट्रोपोलिटन एरिया व राज्य कि राजधानी है। राज्य के सबसे ज्यादा 1,521,437 लोगों के साथ इसका सबसे बड़ा शहर है मेम्फिस है।
२ मार्च
2 मार्च ग्रेगोरी कैलंडर के अनुसार वर्ष का 61वॉ (लीप वर्ष में 62 वॉ) दिन है। साल में अभी और 304 दिन बाकी है।
प्रमुख घटनाएँ
2018  विएतनाम के राष्ट्रपति चन दाई कुआंग तीन दिन की यात्रा पर भारत पहुंचें। आज़रबेजान की राजधानी बाकू में एक नशा मुक्ति केन्‍द्र में लगी आग से तीस लोग मारे गए।
त्रिपुरा के मत्‍स्‍य पालन और सहकारी मंत्री खगेन्द्र जमातिया का नई दिल्‍ली के अस्‍पताल में निधन हो गया।
भारत की नवजोत कौर ने किर्गिस्तान में चल रही एशियाई कुश्ती चैम्पियनशिप में स्वर्ण पदक जीत लिया।
विश्व की अपनी प्रथम समुद्री यात्रा पर निकला भारतीय नौसेना का दूसरा समुद्री पोत आई एन एस वी तरिणी दक्षिण अफ्रीका के कैपटाउन बंदरगाह पहुंचा।
उच्चायुक्त
उच्चायुक्त आयोग द्वारा नियुक्त विभिन्न विशेष उच्च कार्यकारी पदों का नाम होता है। इस नाम का उपयोग सामान्यतः अंतरराष्ट्रीय राजनयिक पदों के लिए किया जाता है। तथा, ऐतिहासिक तौरपर, ब्रिटिश साम्राज्य के उपनिवेशों में विभिन्न उच्च प्रशासनिक पदों के लिए किया जाता था। वर्त्तमान समय में भी विभिन्न राष्ट्रमंडल देशों में राजनयिक पदों को उच्चायुक्त कह कर संबोधित किया जाता है। साथ ही कुछ अंतरराष्ट्रीय संगठनों के उच्च पदों को भी उच्चायुक्त कहा जाता है।
नामकरण
"उच्चायुक्त" शब्द मूलतः अंग्रेजी शब्द हाई कमिशनर (High Comissioner) का हिंदी अनुवाद है। "हाई कमिशनर" नामक पद विभिन्न अंतरराष्ट्रीय राजनयिक पदों के लिए उपयोग किया जाता है।
राष्ट्रमंडल
राष्ट्रमंडल देशों में, "उच्चायुक्त" किसी दूसरे राष्ट्रमंडल देश की सरकार के राजनयिक मिशन का वरिष्ठ राजनयिक प्रभारी होता है। राष्ट्रमंडल देशों के बीच के राजनयिक मिशनों को दूतावास के बजाय, आमतौर पर उच्चायोग कहा जाता है। हालांकि किसी उच्चायुक्त की भूमिका किसी राजदूत के समान ही होती है।
अंतरराष्ट्रीय संगठन
संयुक्त राष्ट्र तथा अन्य बहुराष्ट्रीय संगठनों के भी प्रतिनिधि आयोगों के उच्चाधिकारियों को उच्चायुक्त या हाई कमिशनर कहा जाहिर है, उदाहरण के लिए अंतरराष्ट्रीय मानवाधिकार उच्चायुक्त। तथा ऐतिहासिय कूट पर संयुक्त सरहटर ने भी कई युद्ध पीड़ित देशों में उच्चायुक्त भेजे हैं।
मराठी विश्वकोश
मराठी विश्वकोश महाराष्ट्र सरकार की खास पहल द्वारा मराठी भाषा में निर्मित 'एन्सायक्लोपीडिया ब्रिटानिका' की तरह एक ज्ञानकोश है।
मुद्रित स्वरूप में इस विश्वकोश को प्रकाशित करने का कार्य 'महाराष्ट्र राज्य विश्वकोश निर्मिती मंडल' द्वारा सन १९६० में आरम्भ किया गया। अक्टूबर २०१२ तक मराठी विश्वकोश के १८ खंड प्रकाशित किये जा चुके है। योजना के अनुसार इस विश्वकोश के दो और काया खंड प्रकाशित किये जायेंगे। उसके बाद प्रतिशब्द संग्रह, सूची संग्रह और मानचित्र संग्रह भी प्रकाशित किये जायेंगे।
इतिहास
मराठी भाषा का पहला ज्ञानकोश श्रीधर व्यंकटेश केतकर जी द्वारा प्रकाशित'महाराष्ट्रीय ज्ञानकोश' था जिसका प्रथम खण्ड १९२१ में में प्रकाशित हुआ। जनवरी, 1916 में ही वस्तुत: केतकर जी ने मराठी ज्ञानकोश के महान्‌ साहित्यिक अनुष्ठान का औपचारिक रूप से आरंभ किया। उन्हें इसे पाँच वर्ष में प्रकाशित करने की आशा थी किंतु वास्तव में केवल पहला खंड ही सन्‌ 1921 में निकल सका और इक्कीसवाँ खंड (अनुक्रमणिका) 1929 में प्रकाशित हुआ। 1916 से 1929 तक का 13-14 वर्ष का समय केतकर के लिए असाधारण दौड़ धूपवाली सक्रियता का था, क्योंकि उन्हें एक साथ ही ज्ञानकोश के संपादक, व्यवस्थापक, मुद्रक, प्रकाशक, यहाँ तक कि स्थान स्थान पर जाकर उसके ग्राहक बनाने का भी कार्य करना पड़ता था।
विडियो गेम कंसोल
एक वीडियो गेम कंसोल एक इलेक्ट्रॉनिक या कंप्यूटर डिवाइस है जो एक वीडियो गेम या दृश्य छवि को एक वीडियो गेम प्रदर्शित करने के लिए आउटपुट करता है जो एक या अधिक लोग किसी प्रकार के गेम नियंत्रक के माध्यम से खेल सकते हैं। ये घरेलू कंसोल हो सकते हैं जो आम तौर पर एक टेलीविजन या अन्य डिस्प्ले डिवाइस से जुड़े स्थायी स्थान में रखे जाते हैं और एक अलग गेम नियंत्रक के साथ नियंत्रित होते हैं, या हैंडहेल्ड कंसोल जिसमें यूनिट में निर्मित अपनी खुद की डिस्प्ले यूनिट और नियंत्रक कार्य शामिल होते हैं और कहीं भी खेला जा सकता है । हाइब्रिड कंसोल घर और हैंडहेल्ड कंसोल दोनों के तत्वों को गठबंधन करते हैं।
इतिहास
पहला वीडियो गेम कंसोल 1 9 70 के दशक की शुरुआत में उभरा। राल्फ एच। बायर ने 1 9 66 में एक टेलीविजन स्क्रीन पर सरल स्पॉट-आधारित गेम खेलने की अवधारणा तैयार की, जो बाद में 1 9 72 में मैनेवोक्स ओडिसी का आधार बन गया। ओडिसी, नोलन बुशनेल, टेड डबनी पर टेबल टेनिस गेम से प्रेरित, और अटारी, इंक में एलन अल्कोर्न ने पहला सफल आर्केड गेम, पोंग विकसित किया, और इसे एक होम संस्करण में विकसित करने के लिए देखा, जिसे 1 9 75 में रिलीज़ किया गया था। पहला कंसोल हार्डवेयर में निर्मित खेलों के एक समूह समूह को समर्पित किया गया था। 1 9 76 में फेयरचिल्ड चैनल एफ के साथ स्वाइप करने योग्य रॉम कारतूस का उपयोग करके प्रोग्राम करने योग्य कंसोल हालांकि 1 9 77 में जारी अटारी 2600 के साथ लोकप्रिय था।
हैंडहेल्ड कंसोल हैंडहेल्ड इलेक्ट्रॉनिक गेम में प्रौद्योगिकी सुधार से उभरे क्योंकि ये यांत्रिक से इलेक्ट्रॉनिक / डिजिटल तर्क से स्थानांतरित हो गए, और लाइट-उत्सर्जक डायोड (एलईडी) संकेतकों से दूर तरल-क्रिस्टल डिस्प्ले (एलसीडी) से दूर, माइक्रोविजन के साथ वीडियो स्क्रीन को और अधिक बारीकी से मिलते हैं 1 9 7 9 में और 1 9 80 में गेम एंड वॉच शुरुआती उदाहरण थे, और 1 9 8 9 में गेम बॉय द्वारा पूरी तरह से महसूस किया गया।
1 9 70 के दशक से, प्रौद्योगिकी में वैश्विक परिवर्तनों के बाद घर और हैंडहेल्ड कंसोल दोनों उन्नत बन गए, जिसमें कम लागत और आकार में कम्प्यूटेशनल पावर बढ़ाने के लिए बेहतर इलेक्ट्रॉनिक और कंप्यूटर चिप निर्माण, वास्तविक समय के लिए 3 डी ग्राफिक्स और हार्डवेयर-आधारित ग्राफिक प्रोसेसर की शुरूआत शामिल है रेंडरिंग, डिजिटल संचार जैसे इंटरनेट, वायरलेस नेटवर्किंग और ब्लूटूथ, और बड़े और डेंसर मीडिया प्रारूपों के साथ-साथ डिजिटल वितरण। एक ही प्रकार के मूर के कानून प्रगति के बाद, घरेलू कंसोल को पीढ़ियों में समूहित किया गया था, प्रत्येक लगभग पांच साल तक, प्रत्येक तकनीकी विनिर्देशों और प्रोसेसर शब्द आकार जैसे समान साझा करने के लिए कंसोल के साथ। जबकि पीढ़ी द्वारा घरेलू कंसोल का कोई मानक परिभाषा या ब्रेकडाउन नहीं है,
प्रकार
होम वीडियो गेम कंसोल वे डिवाइस हैं जो आम तौर पर एक टेलीविजन या अन्य प्रकार की मॉनीटर से जुड़े होते हैं, और आउटलेट के माध्यम से आपूर्ति की जाने वाली शक्ति के साथ, इस प्रकार इकाई को निश्चित स्थानों में उपयोग करने की आवश्यकता होती है, आमतौर पर किसी के रहने वाले कमरे में घर पर। वायर्ड या वायरलेस कनेक्शन के माध्यम से जुड़े अलग-अलग गेम नियंत्रक, खेल को इनपुट प्रदान करने के लिए उपयोग किए जाते हैं। शुरुआती उदाहरणों में अटारी 2600, निंटेंडो मनोरंजन प्रणाली, और सेगा उत्पत्ति शामिल है, जबकि नए उदाहरणों में वाईआई यू, प्लेस्टेशन 4, और एक्सबॉक्स वन शामिल हैं। विशिष्ट प्रकार के घरेलू कंसोल में शामिल हैं:
माइक्रोक्रोनोल, घरेलू कंसोल जिसमें एक ही अवधि में जारी घरेलू कंसोल की तुलनात्मक कंप्यूटिंग शक्ति की कमी है, और इस प्रकार आमतौर पर कम महंगा होता है। माइक्रोकॉन्सोल का एक सामान्य रूप एंड्रॉइड या आईओएस मोबाइल सॉफ्टवेयर पर आधारित होता है, जिससे कंसोल उन प्लेटफार्मों के लिए गेम की संबंधित लाइब्रेरी तक पहुंचने के साथ-साथ क्लाउड गेमिंग जैसी सुविधाएं भी शामिल हैं। इन कंसोल में आमतौर पर अंतर्निहित ऑपरेटिंग सिस्टम के लिए उपलब्ध अन्य ऐप्स के लिए समर्थन शामिल होता है, जिसमें नेटफ्लिक्स और हूलू जैसी वीडियो स्ट्रीमिंग सेवाओं का समर्थन किया जाता है, जिससे माइक्रो कंसोल भी एक ही स्थान पर "ओवर-द-टॉप" मीडिया प्रदाताओं के रूप में प्रतिस्पर्धा करते हैं जिसका उद्देश्य है सीधे रहने वाले कमरे के टेलीविजन को सामग्री परोसें। इस तरह के कंसोल में ओय्य, एनवीआईडीआईए शील्ड और ऐप्पल टीवी शामिल हैं।
प्लग और प्ले कंसोल, माइक्रोकॉनोल्स के विशेष संस्करण जो सिस्टम पर गेम के एक निश्चित चयन के साथ आते हैं और उपभोक्ता को और अधिक गेम जोड़ने की क्षमता नहीं देते हैं। इन्हें इस कारण से समर्पित कंसोल माना जाता है, हालांकि तकनीक-समझदार उपभोक्ताओं ने अक्सर निर्माताओं की वारंटी को नियंत्रित करने के लिए अतिरिक्त कार्यक्षमता स्थापित करने के लिए कंसोल को हैक करने के तरीकों को पाया है। इकाइयां आमतौर पर कंसोल इकाई, एक या अधिक नियंत्रकों, और बिजली और वीडियो हुकअप के लिए आवश्यक घटकों के साथ आती हैं। हालिया रिलीज में से कई एक विशिष्ट कंसोल प्लेटफॉर्म के लिए कई रेट्रो गेम वितरित करने के लिए रहे हैं। इनमें से उदाहरणों में अटारी फ्लैशबैक श्रृंखला, एनईएस क्लासिक संस्करण, और सेगा उत्पत्ति मिनी शामिल हैं।
हैंडहेल्ड टीवी गेम्स, विशेष प्लग-एंड-प्ले कंसोल जहां कंसोल यूनिट स्वयं अपने स्वयं के नियंत्रक के रूप में कार्य करता है ताकि उपभोक्ता बस डिवाइस को अपने टेलीविजन और बिजली स्रोत से जोड़ सके, या कुछ मामलों में, बैटरी संचालित हो। वीडियो गेम इतिहासकार फ्रैंक सिफाल्डी के अनुसार, इन प्रणालियों ने 2003 के आसपास लोकप्रियता हासिल की क्योंकि वे निर्माण के लिए सस्ते थे और जैक्स प्रशांत जैसे निर्माताओं द्वारा 20-30 अमेरिकी डॉलर की अपेक्षाकृत सस्ती थे। हालांकि, उन्होंने उन मॉडलों की बढ़ोतरी का नेतृत्व किया जो चीन में निर्मित नकली निंटेंडो चिप्स का उपयोग करते थे, जो बहुत से क्लोन बनाते थे जिन्हें आसानी से ट्रैक किया जा सकता था।
हैंडहेल्ड वीडियो गेम कंसोल वे डिवाइस हैं जो आम तौर पर एक अंतर्निहित स्क्रीन और गेम नियंत्रक सुविधाओं को उनके मामले में शामिल करते हैं और एक रिचार्जेबल बैटरी या बैटरी डिब्बे शामिल होते हैं। यह इकाई को चारों ओर ले जाने की अनुमति देता है और कहीं भी खेला जा सकता है। इस तरह के उदाहरणों में गेम बॉय, प्लेस्टेशन पोर्टेबल और निंटेंडो 3 डीएस शामिल हैं।
हाइब्रिड कंसोल इकाइयों को उन लोगों को माना जाता है जिन्हें या तो हैंडहेल्ड या होम कंसोल के रूप में उपयोग किया जा सकता है, या तो वायर्ड कनेक्शन या डॉकिंग स्टेशन के साथ जो कंसोल इकाई को टेलीविजन स्क्रीन और निश्चित पावर स्रोत और एक अलग नियंत्रक का उपयोग करने की क्षमता से जोड़ता है। जब सेगा नोमाड और प्लेस्टेशन पोर्टेबल की तरह पहले हैंडहेल्ड्स में ये सुविधाएं थीं, तो कुछ निंटेंडो स्विच को पहला सच्चा हाइब्रिड कंसोल माना जाता है।
बाहरी लिंक
Gamediscounty
दयाकोर
दयाकोर या दयाकौर एक छोटासा सा गांव है जो भारतीय राज्य राजस्थान के जोधपुर ज़िले के अंतर्गत आता है तथा यह फलोदी तहसील में आता है। पीलवा ,जालोड़ा ,कुशलावा। इत्यादि इनके पड़ोसी गाँव हैं। यहां विभिन्न जातियां निवास करती है तथा हिंदुओं के अलावा मुस्लिम धर्म के लोग भी निवास करते है।
दयाँकोर गाँव में से होकर एक राजीव गांधी लिफ्ट नहर बहती हैं, इसी के अतिरिक्त 'पीलवा, सदरी, जंभेश्वर नगर जल परियाेजना' का हेड क्वार्टर भी तेली पुलिया दयाँकोर हैं |
बारहाट्टा उपज़िला
बारहाट्टा उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह मय़मनसिंह विभाग के  नेत्रकोना ज़िले का एक उपजिला है। इसमें, ज़िला सदर समेत, कुल १० उपज़िले हैं। यह बांग्लादेश की राजधानी ढाका से उत्तर की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिति
बारहाट्टा उपजिला बांग्लादेश के उत्तरी सीमा से सटे, मयमनसिंह विभाग के  नेत्रकोना जिले  में स्थित है।
बाहरी कड़ियाँ
श्रेणी:मयमनसिंह विभाग के उपजिले
कोनसमुद्रं (कडप)
कोनसमुद्रं (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
केदारनाथ अग्रवाल
केदारनाथ अग्रवाल (१ अप्रैल १९११ - २२ जून २०००) प्रमुख हिन्दी कवि थे। १ अप्रैल १९११ को उत्तर प्रदेश के बांदा जनपद के कमासिन गाँव में हनुमान प्रसाद गुप्ता व घसीटो देवी के घर हुआ था।
फुलाटी गिडली
फुलाटी गिडली (1911 – 22 अगस्त 2019 ) एक भारतीय लोक गायिका थीं, जिन्हें "शितोल"के नाम से जाना जाता था।
केदारनाथ अग्रवाल
केदार जी के पिताजी स्वयं कवि थे और उनका एक काव्य संकलन ‘मधुरिम’ के नाम से प्रकाशित भी हुआ था। केदार जी का आरंभिक जीवन कमासिन के ग्रामीण माहौल में बीता और शिक्षा दीक्षा की शुरूआत भी वहीं हुई। तदनंतर अपने चाचा मुकुंदलाल अग्रवाल के संरक्षण में उन्होंने शिक्षा पाई। क्रमशः रायबरेली, कटनी, जबलपुर, इलाहाबाद में उनकी पढ़ाई हुई। इलाहाबाद में बी.ए. की उपाधि हासिल करने के पश्चात् क़ानूनी शिक्षा उन्होंने कानपुर में हासिल की। तत्पश्चात् बाँदा पहुँचकर वहीं वकालत करने लगे थे।
फुलाटी गिडली
जीवनी
फुलाटी गिडली का जन्म 1911 में हुआ था।  उन्होंने "शितोल" (कूच बिहार, पश्चिम बंगाल, भारत) से एक प्रकार का लोक गीत गाया। इस क्षेत्र में उनके योगदान के लिए उन्हें 2010 में रवीन्द्र भारती विश्वविद्यालय द्वारा अकादमी पुरस्कार से सम्मानित किया गया।  फिर उन्होंने 2013 में पश्चिम बंगाल सरकार से बंग रत्न प्राप्त किया। 22 अगस्त 2019 को 108 वर्ष की आयु में उनका निधन हो गया ।
केदारनाथ अग्रवाल
केदारनाथ का इलाहाबाद से गहरा रिश्ता था। इलाहाबाद विश्वविद्यालय में अध्ययन के दौरान ही उन्होंने कविताएँ लिखने की शुरुआत की। उनकी लेखनी में प्रयाग की प्रेरणा का बड़ा योगदान रहा है। प्रयाग के साहित्यिक परिवेश से उनके गहरे रिश्ते का अंदाज़ा इस बात से लगाया जा सकता है कि उनकी सभी मुख्य कृतियाँ इलाहाबाद के परिमल प्रकाशन से ही प्रकाशित हुई। प्रकाशक शिवकुमार सहाय उन्हें पितातुल्य मानते थे और 'बाबूजी' कहते थे। लेखक और प्रकाशक में ऐसा गहरा संबंध ज़ल्दी देखने को नहीं मिलता। यहां तक कि परिमल प्रकाशन का लोगो भी उन्होंने केदारनाथ अग्रवाल के चित्र का ही बनाया। शायद आज तक कोई ही ऐसा प्रकाशक होगा जिसके संबंध लेखक से इस प्रकार मधुर होंगे। यही कारण रहा कि केदारनाथ ने दिल्ली के कई प्रकाशकों का प्रलोभन ठुकरा कर परिमल प्रकाशन से ही अपनी कृतियाँ प्रकाशित करवाईं। उनका पहला कविता संग्रह फूल नहीं रंग बोलते हैं परिमल से ही प्रकाशित हुआ था। जब तक शिवकुमार सहाय जीवित थे, वह प्रत्येक जयंती को उनके निवास स्थान बाँदा में गोष्ठी और सम्मान समारोह का आयोजन करते थे। शिव कुमार सहाय के निधन के बाद परिमल प्रकाशन का संचालन उनके पोते अंकुर शर्मा सहाय कर रहें है।
केदारनाथ अग्रवाल का पहला काव्य-संग्रह युग की गंगा आज़ादी के पहले मार्च, 1947 में प्रकाशित हुआ। केदारनाथ अग्रवाल ने मार्क्सवादी दर्शन को जीवन का आधार मानकर जनसाधारण के जीवन की गहरी व व्यापक संवेदना को अपने कवियों में मुखरित किया है। केदारनाथ अग्रवाल की कविताओं का अनुवाद रूसी, जर्मन, चेक और अंग्रेज़ी में हुआ है।
अनूदित रचनाओं के संग्रह
देश की कविताएँ
कुछ प्रतिनिधि रचनाएँ
जो जीवन की धूल चाट कर बड़ा हुआ है, पहला पानी, हमारी जिन्दगी, जिन्दगी, मजदूर का जन्म, बच्चे के जन्म पर, वह चिड़िया जो, मात देना नहीं जानतीं, और का और मेरा दिन, बसंती हवा, कनबहरे, ईद मुबारक, वीरांगना, नागार्जुन के बाँदा आने पर, आज नदी बिलकुल उदास थी, ओस की बूंद कहती है, हम और सड़कें, जीवन से, मैना, कंकरीला मैदान, लंदन में बिक आया नेता
पुरस्कार
उनका कविता-संग्रह 'फूल नहीं, रंग बोलते हैं' सोवियतलैंड नेहरू पुरस्कार से सम्मानित हो चुका है। कविता संग्रह 'अपूर्वा' के लिये 1986 का साहित्य अकादमी पुरस्कार मिला। इसके अलावा वे हिंदी संस्थान पुरस्कार, तुलसी पुरस्कार, मैथिलीशरण गुप्त पुरस्कार आदि पुरस्कारों से सम्मानित हुए।
अन्य जानकारी
केदार शोधपीठ की ओर हर साल एक साहित्यकार को लेखनी के लिए 'केदार सम्मान' से सम्मानित किया जाता है।
उदालकोट, अल्मोडा तहसील
उदालकोट, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
हसन अली (क्रिकेटर)
एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। पाकिस्तान टीम के लिए २०१७ से खेलते आ रहे हैं।  पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं।
व्यक्तिगत जीवन
20 अगस्त 2019 को, हसन अली ने दुबई में भारतीय मूल के फ्लाइट इंजीनियर समिया आरज़ू से शादी की।
गुरचरण दास
गुरचरण दास (जन्म - 1946) एक भारतीय लेखक तथा पत्रकार हैं। अभी वे भारत के प्रमुख अंग्रेजी पत्र द टाइम्स ऑफ़ इंडिया के लिए कॉलम (स्तंभ) भी लिखते हैं।
इनका जन्म लॉयलपुर, पाकिस्तान में 1946 में हुआ था पर इनका जीवन न्यूयॉर्क में बीता जहाँ इनके पिता नौकरी करते थे। इन्होंने हार्वर्ड विश्वविद्यालय से प्रबंधन की स्नातक डिग्री ली। इसके बाद वे प्रॉक्टर एंड गैम्बल भारत (पी & जी इन्डिया) के प्रधान भी रह चुके हैं।
इन्होंने तीन नाटकों की रचना की है - लारिन्स साहिब (1970), मीरा (1971) और 9 जखू हिल (1973)। इसके संकलन को थ्री इंग्लिश प्लेज़ के नाम से प्रकाशित किया गया। इसके अतिरिक्त उन्होंने एक उपन्यास भी लिखा - ए फ़ाईन फैमिली (1990)
उमराला, गुजरात
इतिहास
उमराला शहर का काफी पुराना इतिहास है। इस शहर पर कोलियों का राज था लेकिन बाद में मोखादजी नाम के गोहिल राजपूत ने कोलियों से उमराला को जीत लिया और राजधानी बना दिया।
लीसे फ़्रांसीस, पॉन्डिचेरी
लीसे फ़्रांसीस, पॉन्डिचेरी (Lycée français de Pondichéry) भारत के पुदुच्चेरी के पॉन्डिचेरी नगर में स्थित एक फ्रेंच इंटरनेशनल स्कूल है।
यह एशियाई महाद्वीप का सबसे प्राचीन फ्रेंच इंटरनेशन स्कूल है। यह फ्रान्स के बाहर सबसे महत्त्वपूर्ण फ्रेंच माध्यमिक विद्यालयों में से एक तथा हॉन्ग-कॉन्ग के बाद एशिया का दूसरा सबसे बड़ा विद्यालय है। विद्यालय में पूर्व प्राथमिक से उच्च माध्यमिक स्तर की शिक्षा दी जाती है।
लीसे फ़्रांसीस, पॉन्डिचेरी की स्थापना 26 अक्टूबर 1826 को पुदुच्चेरी के तत्कालीन गवर्नर जनरल ने कॉलेज रॉयल के रूप में की थी।
पॉण्डिचेरी में स्थित फ्रेंच संस्थान इस विद्यालय के लिए शिक्षकों को प्रशिक्षण देता है।
वर्ष 2014 में विद्यालय को छात्र विनिमय के लिए विद्यालय ने फ्यूचर फाउंडेशन स्कूल के साथ समझौता ज्ञापन पर हस्ताक्षर किये।
भोपाल दक्षिण-पश्चिम विधानसभा निर्वाचन क्षेत्र
भोपाल दक्षिण-पश्चिम विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह भोपाल (लोकसभा निर्वाचन क्षेत्र) का एक खंड है।
यह भोपाल जिले के अन्तर्गत आता है।
एजेंट कार्टर (फ़िल्म)
एजेंट कार्टर २०१३ की एक अमरीकी डायरेक्ट-टू-वीडियो लघु फ़िल्म है, जो मार्वल कॉमिक्स की चरित्र पेगी कार्टर पर आधारित है। इस फ़िल्म का निर्माण मार्वल स्टूडियोज द्वारा तथा वितरण वॉल्ट डिज़्नी स्टूडियो होम एंटरटेनमेंट द्वारा किया गया है। मार्वल वन-शॉट्स की श्रंखला में चौथी यह फ़िल्म २०११ की फ़िल्म कैप्टन अमेरिका: द फर्स्ट अवेंजर के आगे की कहानी बताती है। इस फ़िल्म का निर्देशन लुइस डी'एसपोसिटो ने किया है, तथा इसका कथानक एरिक पियरसन ने लिखा है। हेली ऐटवेल, ब्रैडली व्हिटफॉर्ड और डॉमिनिक कूपर ने फ़िल्म में मुख्य भूमिकाएं निभाई हैं।
एजेंट कार्टर को आयरन मैन ३ की होम मीडिया रिलीज के साथ-साथ जारी किया गया था, हालाँकि इससे पहले इसे सैन डिएगो कॉमिक-कॉन में प्रदर्शित किया जा चुका था, जहाँ इसे समीक्षकों और दर्शकों, दोनों से ही सराहना प्राप्त हुई थी। इसने एक गोल्डन रील पुरस्कार भी जीता। इस प्रतिक्रिया से प्रसन्न होकर एबीसी ने चरित्र पर आधारित एक टेलीविजन श्रृंखला का निर्माण करने के आदेश जारी किये; मार्वल्स एजेंट कार्टर जनवरी २०१५ से मार्च २०१६ तक दो सत्रों में प्रसारित हुआ।
कथानक
कैप्टन अमेरिका: द फर्स्ट अवेंजर की घटनाओं के एक साल बाद, एजेंट पैगी कार्टर अब रणनीतिक वैज्ञानिक रिजर्व (एसएसआर) की सदस्य है। वह अपने बॉस, एजेंट जॉन फ्लाइन से यौनवाद का सामना करती है, जो उसे कमज़ोर समझता है, और सारे फील्ड मामले पुरुष एजेंटों को निर्दिष्ट कर उसे केवल डेटा संकलन और कोडिंग के काम सौंपता है। एसएसआर की मुख्य चिंता रहस्यमय ज़ोडिएक है, जिसे वे काफी समय से प्राप्त करने में असमर्थ रहे हैं।
कार्यालय में एक रात अकेले, जब सभी पुरुष किसी मिशन पर एक साथ बाहर गए होते हैं, कार्टर को फ़ोन पर जोडिएक की स्थिति का पता चलता है। हालांकि नियमानुसार ऐसे केस में तीन से पांच एजेंटों की टीम पूछताछ करने जाती है, लेकिन कार्टर अकेले ही उस स्थान पर जाने का फैसला करती है। कई लोगों से लड़कर वह ज़ोडिएक (एक रहस्यमय सीरम) को पुनः प्राप्त कर लेती है। अगले दिन, फ्लाइन मिशन की उचित प्रक्रियाओं को दरकिनार कर अकेले जाने के लिए कार्टर को डांटता है, और उसे कैप्टन अमेरिका की सिर्फ "पुरानी लौ" के रूप में वर्णित करता है, जिसे केवल कैप्टन की वजह से यह नौकरी मिली है। हालांकि, इससे पहले कि वह आधिकारिक तौर पर उसे दंडित कर सके, फ़ोन की घंटी एक बार फिर बजती है, और फोन के दूसरी तरफ से हॉवर्ड स्टार्क फ्लाइन को सूचित करता है कि कार्टर को नव निर्मित संगठन शील्ड की सह-अध्यक्ष के रूप में चुना गया है।
मध्य-क्रेडिट दृश्य में, डम डम डुगन को स्टार्क के साथ एक तालाब के किनारे देखा जाता है, जो नव निर्मित बिकिनी पहनी दो महिलाओं को आश्चर्य से निहार रहा होता है।
द्वितीय फ्रांसिस (पवित्र रोमन सम्राट)
फ्रांसिस द्वितीय (१७६८-१८३५) पवित्र रोमन साम्राज्य का अंतिम शासक था, जो लिओपोल द्वितीय का पुत्र था।
पिता की मृत्यु के बाद सन् १७९२ में गद्दी पर बैठा। शासन के प्रारंभ में ही उसे फ्रांस के साथ युद्ध में संलग्न होना पड़ा जिसमें उसकी हार हुई और उसे नीदरलैंड तथा लोंबार्डी का क्षेत्र खाली कर देना पड़ा। शीघ्र ही उसे दूसरी बार फ्रांस से युद्ध करना पड़ा। इसमें भी उसकी पराजय हुई और उसे राइन नदी के तटवर्ती इलाके से हट जाना पड़ा। तीसरी बार के युद्ध में भी उसे कुछ और भूभाग से हाथ धोना पड़ा। अब उसने पवित्र रोम साम्राज्य के शासक की उपाधि छोड़ दी और अपने आप को फ्रांसिस प्रथम के नाम से आस्ट्रिया का सम्राट् घोषित किया। सन् १८१० मे उसने नेपोलियन के साथ अपनी लड़की मेरी लूई का विवाह करना स्वीकार कर लिया, जिससे कुछ समय के लिए उसे लड़ाइयों और संघर्षों से कुछ अवकाश मिल गया। फिर भी १८१३ में उसने फिर उन देशों का साथ दिया जो नेपोलियन का विरोध कर रहे थे। १८१५ मे हुई संधियों के परिणामस्वरूप उसे खोए हुए राज्य का बहुत सा भाग वापस मिल गया। इसके बाद मृत्युपर्यन्त वह शांतिपूर्वक शासन करता रहा।
अनवर होजा
उन्होंने राजा ज़ोग का तख़्तापलट करके अल्बानिया में साम्यवादी सरकार स्थापित की थी।
"समाजवादी अल्बानिया के 40 वर्ष" किताब 1984 में छपी थी। इसमें यह बताया गया है कि कैसे अपने चार-दशक (1945-1984) के शासन के दौरान, होजा ने देश का  पुनर्निर्माण किया, जबकि द्वितीय विश्व युद्ध के बाद अल्बानिया खंडहर हो गया था। साथ ही साथ बताया गया है कि अल्बानिया की पहली रेलवे लाइन का निर्माण, वयस्क साक्षरता दर को 5% से ऊपर उठाकर 98% तक लाना, महामारी का सफाया, देश का विद्युतीकरण और प्रमुख रूप से अल्बानिया कृषि-आत्मनिर्भर बनने की ओर होजा ने काम किया।  किंतु राजनीतिक दमन करने के लिए उनकी आलोचना होती है, जिससे तात्पर्य मजबूर श्रम शिविरों, ग़ैरन्यायिक हत्याओं और फांसी का प्रयोग करके  साम्यवाद-विरोधियों का सफाया करने से है। इसमें से एक बड़ी संख्या में ऐसे अपराध सिगुरिमि नाम की गुप्त पुलिस से करवाए जाते थे।
होजा की सरकार 1970 के दशक के मध्य से संशोधनवाद-विरोधी मार्क्सवाद-लेनिनवाद के प्रति अपनी घोषित दृढ़ता का पालन करने के लिए ख़ास तौर से जानी जाती थी। इस कारण जोसेफ़ स्टालिन की मौत के बाद, निकिता ख़्रुश्चेव ने जब सोवियत संघ की नीतियों में बदलाव लाने की कोशिश की, तो उन्होंने तब तक के अपने देश के सबसे घनिष्ठ मित्र सोवियत संघ को आड़े हाथों ले लिया। इसी के साथ उन्होंने चीन और सोवियत संघ में चल रहे तत्कालीन झगड़े में चीन का साथ दिया, जिस कारण सोवियत-अल्बानिया रिश्तों में घुली खटास का सीधा फ़ायदा चीन को पहुँचा। किंतु यह मित्रता भी ज़्यादा समय नहीं टिक सकी, क्योंकि होजा के मुताबिक़ चीन भी साम्यवाद के आदर्शों से दूर हटकर जा रहा था।
1976-1978 के दौर में माओवाद के साथ उनके टूटने के बाद, दुनिया भर के कई माओवादी दलों ने खुद को होजावादी घोषित किया।इनमें से सर्वाधिक लोकप्रिय मार्क्सवादी-लेनिनवादी पार्टियों और संगठनों (एकता और संघर्ष) का अंतर्राष्ट्रीय सम्मेलन है।
इस प्रकार 70 के दशक के अंत में साम्यवादी दुनिया में अल्बानिया की चीन और सोवियत संघ दोनों से दुश्मनी हो गयी। दुनिया से अलग-थलग पड़ने की वजह से देश की अर्थव्यवस्था चरमराने लगी। सोवियत संघ और अमेरिका ने बाद में होजा को मनाने की कोशिश भी की, किंतु वे नहीं माने। बल्कि उन्होंने पश्चिमी-यूरोपीय देशों से मित्रता बढ़ानी शुरू कर दी। उनका लक्ष्य यह था कि अल्बानिया को आर्थिक रूप से स्वतंत्र बना दें। किंतु वैश्वीकरण के युग में उनकी ये सोच दक़ियानूसी साबित हुई।
अपने तानाशाही स्वभाव के कारण उन्हें कोई भी अलग सलाह मंज़ूर नहीं होती थी, ख़ासकर कि अपने आख़िरी दिनों में। इसके चलते वे अपने "प्रतिद्वंदियों" को रास्ते से हटा देते थे।
प्रारंभिक नेतृत्व (1946-1965)
होजा ने खुद को मार्क्सवादी-लेनिनवादी घोषित करते हुए सोवियत नेता जोसेफ स्टालिन की जमकर प्रशंसा की। 1945-1950 की अवधि के दौरान, सरकार ने ऐसी नीतियां अपनाईं जिनका मकसद उनकी सत्ता को मजबूत करना था। अगस्त 1945 में कृषि सुधार कानून पारित किया गया था। इसने बेग़ (जो तुर्की मूल के रिहायशी ज़मींदार थे) और बड़े ज़मींदारों से ज़मीन जब्त करके किसानों को बिना मुआवजे के सौंप दी। कानून पारित होने से पहले कुल भूमि का 52% बड़े भूस्वामियों के स्वामित्व में था; कानून के पारित होने के बाद यह घटकर केवल 16% रह गया। निरक्षरता, जो 1939 में ग्रामीण क्षेत्रों में 90-95% थी, 1950 तक गिरकर 30% हो गई और 1985 तक यह पश्चिमी देशों के बराबर थी। साथ ही साथ राजधानी तिराना में एक विश्वविद्यालय की स्थापना की।
यूगोस्लाविया के साथ संबंध
जिस समय होजा ने अल्बानिया में सत्ता सम्भाली, तब यूगोस्लाविया में भी साम्यवादियों का वर्चस्व था। एक समय ऐसा था जब दोनों एक-दूसरे का साथ दिया करते थे, किंतु द्वितीय विश्व युद्ध के अंत से कुछ समय पहले इनमें विचारधारा को लेकर मतभेद हो गए।।  साथ ही साथ होजा ने उनपर इल्ज़ाम लगाया कि यूगोस्लाविया, जो कि उस समय अल्बानिया से अधिक विकसित अर्थव्यवस्था थी, अल्बानिया को एक उपनिवेश के तौर पर रखना चाहती थी। होजा के मुताबिक़ यूगोस्लाविया चाहता था कि अल्बानिया के लोग खेती-किसानी करते रहें और यूगोस्लाविया वाले इनके इसका उपयोग करके अपनी उद्योग क्षमता बढ़ाएँ। ऐसा करके वे अपने उत्पाद वापस अल्बानिया में बेच सकते थे, जिससे उन्हें मुनाफ़ा मिले। अतः होजा ने निश्चय किया कि अल्बानिया अपनी अलग राह पर चलेगा। इस प्रकार अल्बानिया की यूगोस्लाविया से मित्रता की सम्भावना ख़त्म हो गयी।
सोवियत संघ के साथ संबंध
यूगोस्लाविया के साथ ब्रेक के बाद, होजा ने अल्बानिया का सोवियत संघ के साथ गठबंधन किया, जिसके लिए उनके मन में बड़ा आदर था। 1948 से 1960 तक, अल्बानिया को तकनीकी और ढांचागत विस्तार के लिए सोवियत संघ की ओर से सहायता में $20 करोड़ दिए गए। 22 फरवरी 1949 को अल्बानिया कोमेकोन में भर्ती हुआ। ऐसा करके अल्बानिया ने तीन तरह से सोवियत संघ की मदद की-
5 मार्च 1953 को स्टालिन की मृत्यु होने तक संबंध निकट रहे। उनकी मृत्यु पर अल्बानिया में 14 दिनों का राष्ट्रीय शोक मनाया गया- जो कि सोवियत संघ से भी अधिक था। होजा ने राजधानी के सबसे बड़े वर्ग में पूरी आबादी को इकट्ठा किया, जिसमें स्टालिन की एक प्रतिमा थी, उन्होंने अनुरोध किया कि वे घुटने टेक दें, और उन्हें अपने "प्यारे पिता" और "महान मुक्तिदाता" "अनंत निष्ठा" और "आभार" की शपथ लेने के लिए दो हजार शब्द बनाने चाहिए, ऐसे मनुष्य के लिए, जिसने इन लोगों को "सब कुछ" दिया है।"
स्टालिन के उत्तराधिकारी निकिता ख्रुश्चेव के आदेश पर यह सहायता कम हो गई और अल्बानिया को ख्रुश्चेव की विशेषज्ञता नीति को अपनाने के लिए प्रोत्साहित किया गया। इस नीति के तहत अल्बानिया सोवियत संघ और अन्य वारसॉ संधि राष्ट्रों की आपूर्ति करने के लिए अपने कृषि उत्पादन को विकसित करेगा, जबकि ये सारे राष्ट्र अपने स्वयं के विशिष्ट संसाधन आउटपुट विकसित कर रहे होंगे। सैद्धांतिक तौर पर ऐसा माना गया कि ऐसा करना अभाव को कम करके वारसा संधि को मजबूत करेगा। ऐसा इसलिए होगा क्योंकि फ़िलहाल जो इन देशों को कुछ संसाधनों के अभाव का सामना करना पड़ रहा था, वह नहीं करना पड़ेगा। किंतु इसका मतलब यह भी था कि अल्बानियाई औद्योगिक विकास (होजा की प्राथमिकता) को काफी कम करना पड़ेगा।